Chris Squire

Christopher «Chris» Russell Edward Squire (født 4. mars 1948 i Kingsbury, død 27. juni 2015) var bassist og låtskriver i den progressive rockgruppen Yes som han dannet sammen med Jon Anderson og Peter Banks i 1968. Han var det eneste Yes-medlemmet som medvirket på samtlige Yes-album (Jon Anderson deltar ikke på albumene Drama fra 1980, Fly from Here fra 2011 og Heaven & Earth fra 2014). Han spilte hovedsakelig på en Rickenbacker 4001.

Hans første band var The Selfs som senere skulle bli til The Syn, som var et psykedelisk rockeband som hadde moderat suksess i 1967, og turnerte sammen med blant annet Pink Floyd. Han møtte så Jon Anderson og Peter Banks da de spilte sammen i Mabel Greer's Toyshop. Rett etter at Anderson og Banks forlot bandet fulgte Squire etter og sammen startet de Yes.

 Stilskapende 
Squire var som bassist stilskapende da han i sitt basspill også hadde innslag av diskantregister, noe som delvis også produsenten Eddy Offords miksing skal ha en del av æren for. Han utviklet også en melodisk-kontrapunktisk stil, der bassen ikke bare spiller akkordenes grunntoner, men skaper også sin egen melodilinje. 

Han var i sitt spill først særlig inspirert av John Entwistle i The Who og Paul McCartney i The Beatles – bassister som hadde utviklet et melodisk basspill – men Squire utviklet denne stilen videre. Et godt eksempel på hans stil finnes på Yes-albumet Close to the Edge, hvor bassen på et intrikat sett samspiller med særlig Bill Brufords trommer. Squire bidro også med vokal til bandets sound. Hans klare stemme var (som Jon Andersons) utviklet i engelsk kirkekor som barn.

 Prosjekter utenfor Yes 
I 1981 samarbeidet han og Yes-kollega Alan White med Jimmy Page fra Led Zeppelin i prosjektet XYZ, og de spilte inn noen demoer sammen. Etter en mislykket jam session sammen med Robert Plant ble prosjektet gitt opp. Senere det året ga han og Alan White ut singelen «Run With The Fox».

Squire startet bandet Cinema sammen med White og Trevor Rabin i 1982, et band som etterhvert fikk med de tidligere Yes-medlemmene Tony Kaye og Jon Anderson. Da Anderson ble med forlangte han at bandet skulle skifte navn til Yes, og albumet 90125 ble utgitt i 1983 som Yes' «comeback»-album. I tillegg til karrieren i Yes, har Squire samarbeidet med Billy Sherwood på enkelte prosjekter, som for eksempel Chris Squire Experiment og Conspiracy. Sent på året i 2004 ble han gjenforent med The Syn, men forlot bandet i mai 2006.

I 2011 startet han prosjektet Squackett sammen med tidligere gitarist i Genesis, Steve Hackett. Squacketts eneste album, A Life Within a Day, ble gitt ut i juni 2012ProgArchives.com: Squackett.

 En «slappfisk» 
I 1976 ga han ut soloalbumet Fish Out of Water. Tittelen henspiller på hans kallenavn Fish, som han fikk delvis fordi han ble født i fiskenes tegn, men også fordi han visstnok elsket å ligge lenge i badekaret. Bill Bruford, tidligere trommeslager i Yes, påstår at han ga Squire kallenavnet etter at Squire holdt på å oversvømme et hotell i Oslo mens han tok en dusj. Dette skjedde mest sannsynlig den 22. februar 1970, da Yes spilte på Club 7 i Norges hovedstad den dagen.

Det verserer også enkelte historier om at han var nokså bedagelig anlagt, og likte å ta seg god tid der andre gjerne er utålmodige eller punktlige. Peter Banks har fortalt at de i Mabel Greer's Toyshop-tiden holdt en konsert uten Squire fordi han ikke møtte opp til avtalt tid.

 Sykehusopphold i 2009  
I 2008 og 2009 var han opptatt med en turné med Yes, In the Present, samtidig som han hadde planer om å spille inn et soloalbum nummer to. Han ble den 9. februar 2009 fraktet til sykehus der han trengte akutt hjelp. Senere kom forklaringen at han trengte et kirurgisk inngrep i et ben, og at han trengte minst en måneds rekonvalenstid. Yes skulle etter planen gått på scenen igjen i San Diego den 22. februar 2009, men valgte å avlyse resten av turneen. 

Etter sykdomsperioden medvirket Squire på en konsert til minne om John Lennon 18. april 2009.Yesworld.com Høsten 2009 og vinteren 2010 var Squire tilbake for fullt sammen med Yes på bandets Europa- og USA-turneer.Yesworld.com – turneer: Europa høsten 2009 og USA vinteren 2010  Han spilte også på bandets Nord-Amerika-turné sommeren 2010.Yesworld.com – turnéliste sommeren 2010 

 Nye Yes-album i 2011 og 2014 
Høsten 2010 gikk Squire i platestudio sammen med resten av Yes og produsent Trevor Horn, for å spille inn låter til det nye Yes-albumet Fly from Here, som ble utgitt sommeren 2011.YesWorld.com – «YES Signs New Worldwide Recording Deal with Frontiers Records»  Etter at Benoît David måtte slutte i bandet på grunn av sykdom, fikk Squire et tips av Taylor Hawkins fra Foo Fighters, som mente at Glass Hammers vokalist Jon Davison ville være en perfekt erstatter. Davison hadde i likhet med David vært vokalist i et Yes-hyllestbandRollingStone.com: «Yes' Chris Squire on Tribute Singer's Exit, Broadway Reunion Talks» av Andy Greene, 25. mai 2012. Jon Davison fikk jobben i 2012, og i juli 2014 kom bandets første album med Davison som vokalist, Heaven & Earth.  

Squire døde 27. juni 2015 i sitt hjem i Phoenix 67 år gammel, mindre enn seks uker etter at han fikk diagnosen benmargskreft«Chris Squire dead: Yes founding member and bass guitarist dies aged 67», The Independent, 28. juni 2015.

 Diskografi 

 Solo 
 1975 Fish Out of Water
 1979 «Run with the Fox», (singel, sammen med Alan White)
 2007 Chris Squire's Swiss Choir

 Med Yes 
 se Yes' diskografi

 Med Conspiracy 
 2000 Conspiracy
 2003 The Unknown

 Med Squackett 
 2012 A Life Within a Day

 Med The Syn 
 2004 Original Syn Limited Edition 
 2005 Syndestructible 
 2005 Original Syn 
 2007 Armistice Day

 Som gjestemusiker 
 1968 Neat Change – «I Lied to Aunty May» (singel, Squire spiller tamburin og synger bakgrunnsvokal. Peter Banks medvirker også)
 1970 «Legs» Larry Smith – «Witchi-tai-to» (singel, Tony Kaye medvirker også) 
 1973 Rick Wakeman – The Six Wives of Henry VIII (Steve Howe, Bill Bruford og Alan White medvirker også)
 1973 Eddie Harris – E.H. in the U.K. (Tony Kaye og Alan White medvirker også)
 1977 Rick Wakeman – Rick Wakeman's Criminal Record (Alan White medvirker også)
 1981 The Buggles – Adventures in Modern Recording (Squire er kreditert med «lydeffekter» på en låt)
 1987 Esquire – Esquire (Nikky Squire, Alan White, Trevor Horn og Carmen Squire medvirker også)
 1990 Rock Aid Armenia – «Smoke on the Water» (Keith Emerson, Geoff Downes, Ian Gillan, Bruce Dickinson, Paul Rodgers, David Gilmour, Ritchie Blackmore, Tony Iommi, Alex Lifeson, Bryan Adams, Brian May og Roger Taylor medvirker også)
 1993 Rick Wakeman – Classical Connections 2 (innspilt i 1971 men utgitt i 1991. Steve Howe og Bill Bruford medvirker også)
 1995 World Trade – Euphoria (Squire er kreditert som medkomponist på to låter)
 2002 Gov't Mule – The Deep End, Volume 2 (bass på «Sun Dance»)
 2002 Diverse artister – Pigs and Pyramids - An All Star Lineup Performing the Songs of Pink Floyd (også utgitt som Back Against the Wall)
 2009 Steve Hackett – Out of the Tunnel's Mouth
 2011 Steve Hackett – Beyond the Shrouded Horizon
 2012 Billy Sherwood & The Prog Collective – The Technical Divide (Billy Sherwood, Alan Parsons og Gary Green medvirker også)
 2012 Diverse artister – Songs of the Century: An All-Star Tribute to Supertramp. Let the World Revolve (Billy Sherwood og Tony Kaye medvirker også)
 2013 Billy Sherwood & The Prog Collective – Epilogue (Patrick Moraz, Billy Sherwood, Alan Parsons og Steve Stevens medvirker også)
 2015 Steve Hackett – Wolflight (bass på «Love Song to a Vampire»)

 Referanser 

 Eksterne lenker 



 Yes' offisielle nettside

Kategori:Rockemusikere
Kategori:Engelske bassister
Kategori:Engelske låtskrivere
Kategori:Yes-medlemmer
Kategori:Medlemmer av Rock and Roll Hall of Fame (gruppemedlem)
Kategori:Personer fra Brent